Neona pavasaris
"Neona pavasaris" ir 2022. gada Latvijas spēlfilma. Filmas režisors, scenārists un producents ir Matīss Kaža. Galvenās lomas atveido Marija Luīze Meļķe, Grēta Trušiņa, Gerds Lapoška, Jānis Skutelis un Agnese Rukšāne. Filmas sižets stāsta par studenti Laini (Marija Luīze Meļķe), kurai jāuzņemas atbildība par mazo brāli, bet paralēli viņa nonāk Rīgas pagrīdes reivu scēnā, kur iemīlas Gundā un atklāj savu seksualitāti. Filmas pirmizrāde notika 2022. gada 12. augustā Edinburgas Starptautiskajā kinofestivālā. Latvijā filmas pirmizrāde notika 2022. gada 14. oktobrī Rīgas Starptautiskajā kino festivālā. Filma ieguva divas 2022. gada Lielā Kristapa balvas.